title: Regulamentul de punere în aplicare (UE) 2020/230 al Comisiei din 19 februarie 2020 de deschidere a unei anchete privind posibila eludare a măsurilor antidumping instituite prin Regulamentul de punere în aplicare (UE) 2015/83 referitor la importurile de glutamat monosodic originar din Republica Populară Chineză și de supunere a acestor importuri la înregistrare

text:
                  20.2.2020

                  RO

                  Jurnalul Oficial al Uniunii Europene

                  L 47/9

         REGULAMENTUL DE PUNERE ÎN APLICARE (UE) 2020/230 AL COMISIEI
         din 19 februarie 2020
         de deschidere a unei anchete privind posibila eludare a măsurilor antidumping instituite prin Regulamentul de punere în aplicare (UE) 2015/83 referitor la importurile de glutamat monosodic originar din Republica Populară Chineză și de supunere a acestor importuri la înregistrare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 13 alineatul (3) și articolul 14 alineatul (5),
         după informarea statelor membre,
         întrucât:
         A.   CEREREA

                     (1)

                     Comisia Europeană a primit o cerere în temeiul articolului 13 alineatul (3) și al articolului 14 alineatul (5) din Regulamentul (UE) 2016/1036 (denumit în continuare „regulamentul de bază”), să ancheteze posibila eludare a măsurilor antidumping instituite la importurile de glutamat monosodic originar din Republica Populară Chineză și să supună aceste importuri la înregistrare.

               B.   PRODUSUL

                     (2)

                     Produsul care face obiectul posibilei eludări este glutamatul monosodic (denumit în continuare „GMS”). Acesta se încadrează în prezent la codul NC ex 2922 42 00 (codul TARIC 2922420010) și este originar din Republica Populară Chineză („produsul în cauză”). Produsul în cauză face obiectul unor măsuri antidumping.

                     (3)

                     Produsul care face obiectul anchetei privind posibila eludare a măsurilor este același cu cel definit în considerentul precedent, dar în amestec sau în soluție, conținând glutamat monosodic în proporție de 50 % sau mai mult din greutatea uscată. Printre produsele cu care poate fi amestecat GMS se numără sărurile, zaharurile, amidonurile, maltodextrinele sau diverse condimente. Produsul care face obiectul anchetei se încadra, la momentul intrării în vigoare a Regulamentului de punere în aplicare (UE) 2015/83 al Comisiei (2), la codurile NC ex 2103 90 90, ex 2104 10 00, ex 2104 20 00, ex 3824 90 92, ex 3824 90 93 și ex 3824 90 96 (codurile TARIC ex ex2103909010, ex ex2103909080, ex ex2104100010, ex ex2104100090, ex ex3824909299, ex ex3824909390 și ex ex3824909699). Nu exista un cod TARIC special pentru ex 2104 20 00 („amestecuri GMS”).

               C.   MĂSURILE EXISTENTE

                     (4)

                     Măsurile aflate în prezent în vigoare care sunt posibil eludate sunt reprezentate de o taxă antidumping instituită prin Regulamentul de punere în aplicare (UE) 2015/83 (denumite în continuare „măsurile existente”).

               D.   MOTIVELE

                     (5)

                     Solicitantul a transmis suficiente elemente de probă care indică faptul că măsurile antidumping existente vizând importurile de produs în cauză sunt eludate prin efectuarea unor ușoare modificări ale produsului în cauză.

                     (6)

                     Mai precis, statisticile privind exporturile (Comext și IHS Global) arată că, după instituirea prin Regulamentul de punere în aplicare (UE) 2015/83 a taxei antidumping definitive asupra produsului în cauză, s-a constatat o modificare semnificativă a configurației schimburilor comerciale care implică exporturi din Republica Populară Chineză către Uniune. Această modificare pare să nu aibă un alt motiv sau justificare economică suficientă decât instituirea taxei.

                     (7)

                     În plus, elementele de probă indică faptul că această modificare se datorează importurilor produsului în cauză ușor modificat. Produsul în cauză este modificat prin adăugarea unor cantități mici de NaCl (sare de bucătărie), care modifică ușor produsul în cauză, fără a modifica caracteristicile sale fundamentale. Dovezile demonstrează că nu există nicio altă motivație sau justificare economică pentru astfel de procese, practici sau acțiuni decât instituirea taxei.

                     (8)

                     Mai mult, solicitantul a transmis suficiente elemente de probă care indică faptul că efectele corective ale măsurilor antidumping existente vizând produsul în cauză sunt compromise, atât în ceea ce privește cantitatea, cât și prețul. Importurile de produs în cauză par să fi fost înlocuite de volume semnificative de importuri de produs care face obiectul anchetei. În plus, există suficiente elemente de probă care indică faptul că importurile de produs care face obiectul anchetei se realizează la prețuri inferioare prețului neprejudiciabil stabilit în cadrul anchetei care a condus la instituirea măsurilor existente.

                     (9)

                     În sfârșit, solicitantul a transmis suficiente elemente de probă care indică faptul că prețurile produsului care face obiectul anchetei fac obiectul unui dumping în raport cu valoarea normală stabilită anterior.

                     (10)

                     În cazul în care, în cursul anchetei, se vor constata alte practici de eludare care intră sub incidența articolului 13 din regulamentul de bază decât cea descrisă în considerentul 7, aceste practici pot fi, de asemenea, supuse anchetei.

               E.   PROCEDURA

                     (11)

                     Ținând cont de cele menționate mai sus, Comisia a concluzionat că există suficiente elemente de probă pentru a justifica deschiderea unei anchete în temeiul articolului 13 alineatul (3) din regulamentul de bază și pentru a supune înregistrării importurile de produse care fac obiectul anchetei, în conformitate cu articolul 14 alineatul (5) din regulamentul de bază.

                     (12)

                     În vederea obținerii informațiilor considerate necesare pentru anchetă, toate părțile interesate trebuie să contacteze Comisia în cel mai scurt timp, dar nu mai târziu de termenul stabilit la articolul 3 alineatul (2) din prezentul regulament. Termenul-limită stabilit la articolul 3 alineatul (2) din prezentul regulament se aplică tuturor părților interesate. Dacă este cazul, se pot solicita informații și industriei din Uniune.

                     (13)

                     Autoritățile Republicii Populare Chineze vor fi informate cu privire la deschiderea anchetei.

               (a)   Instrucțiuni pentru transmiterea de informații în scris și pentru trimiterea chestionarelor completate și a corespondenței

                     (14)

                     Informațiile transmise Comisiei în scopul desfășurării anchetelor de apărare comercială trebuie să nu fie protejate prin drepturi de autor. Înainte de transmiterea către Comisie a unor informații și/sau a unor date care fac obiectul drepturilor de autor ale unor părți terțe, părțile interesate trebuie să solicite autorizarea specifică a deținătorului drepturilor de autor care să permită în mod explicit Comisiei: (a) să utilizeze informațiile și datele în scopul prezentei proceduri de apărare comercială și (b) să furnizeze informațiile și/sau datele părților interesate de prezenta anchetă sub o formă care să le permită să își exercite drepturile la apărare.

                     (15)

                     Toate informațiile scrise, inclusiv cele solicitate prin prezentul regulament, chestionarele completate și corespondența părților interesate, furnizate cu titlu confidențial, trebuie să poarte mențiunea „Limited” (3) (acces limitat). Părțile care transmit informații pe parcursul prezentei anchete sunt invitate să ofere motive pentru solicitarea tratamentului confidențial.

                     (16)

                     Părțile interesate care transmit informații cu mențiunea „Limited” trebuie să furnizeze rezumate cu caracter neconfidențial ale acestora, în temeiul articolului 19 alineatul (2) din Regulamentul (UE) 2016/1036, care vor purta mențiunea „For inspection by interested parties” („versiune destinată consultării de către părțile interesate”). Rezumatele respective trebuie să fie suficient de detaliate pentru a permite o înțelegere rezonabilă a elementelor esențiale ale informațiilor transmise cu titlu confidențial.

                     (17)

                     Dacă o parte care furnizează informații confidențiale nu prezintă motive întemeiate pentru tratamentul confidențial sau nu pune la dispoziție un rezumat neconfidențial al acestora în formatul și de calitatea solicitate, Comisia poate să nu ia în considerare respectivele informații, cu excepția cazului în care se poate demonstra în mod convingător, utilizând surse adecvate, că informațiile sunt corecte.

                     (18)

                     Părțile interesate sunt invitate să prezinte toate documentele și cererile prin intermediul TRON.tdi (https://tron.trade.ec.europa.eu/tron/TDI), inclusiv împuternicirile și fișele certificatelor scanate.
                     Pentru a avea acces la TRON.tdi, părțile interesate au nevoie de un cont EU Login. Instrucțiuni complete cu privire la modul de înregistrare și de utilizare a TRON.tdi sunt disponibile la adresa https://webgate.ec.europa.eu/tron/resources/documents/gettingStarted.pdf
                     Prin utilizarea TRON.tdi sau a e-mailului, părțile interesate își exprimă acordul cu privire la normele aplicabile transmiterii pe cale electronică a informațiilor conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul Direcției Generale Comerț: https://trade.ec.europa.eu/doclib/docs/2014/june/tradoc_152581.pdf.
                     Părțile interesate trebuie să își indice numele, adresa, numărul de telefon și o adresă de e-mail valabilă și trebuie să se asigure că adresa de e-mail furnizată este o adresă de e-mail oficială funcțională care este verificată zilnic. După furnizarea datelor de contact, Comisia va comunica cu părțile interesate doar prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau cu excepția cazului în care natura documentului care trebuie trimis impune utilizarea unei scrisori recomandate. Pentru mai multe reguli și informații privind corespondența cu Comisia, inclusiv principiile aplicabile comunicărilor prin e-mail, părțile interesate sunt invitate să consulte instrucțiunile sus-menționate privind comunicarea cu părțile interesate.
                     Adresa Comisiei pentru corespondență:

                                 Comisia Europeană

                                 Direcția Generală Comerț

                                 Direcția H

                                 Birou: CHAR 04/039

                                 1049 Bruxelles

                                 BELGIA

                           TRON.tdi: https://tron.trade.ec.europa.eu/tron/TDI
                     E-mail: TRADE-R719@ec.europa.eu

               (b)   Colectarea informațiilor și desfășurarea audierilor

                     (19)

                     Toate părțile interesate, inclusiv industria din Uniune, importatorii și orice asociație relevantă sunt invitați să își prezinte în scris punctele de vedere și să furnizeze elemente de probă în sprijinul acestora, cu condiția ca acestea să fie transmise în termenul prevăzut la articolul 3 alineatul (2). În plus, Comisia poate audia părțile interesate, cu condiția ca acestea să prezinte o cerere scrisă din care să reiasă că există motive speciale pentru care ar trebui să fie audiate.

               (c)   Scutirea importurilor de la înregistrare sau de la aplicarea măsurilor

                     (20)

                     În conformitate cu articolul 13 alineatul (4) din regulamentul de bază, importurile de produs care face obiectul anchetei pot fi scutite de la înregistrare sau de la măsuri în cazul în care acestea nu constituie o eludare.

                     (21)

                     Având în vedere faptul că eventuala eludare a măsurilor are loc în afara Uniunii, se pot acorda scutiri, în conformitate cu articolul 13 alineatul (4) din regulamentul de bază, producătorilor produsului care face obiectul anchetei din Republica Populară Chineză, care pot demonstra că nu sunt implicați în practici de eludare, astfel cum sunt definite la articolul 13 alineatul (1) și la articolul 13 alineatul (2) din regulamentul de bază. Producătorii, dacă există, care doresc să obțină o scutire ar trebui să se facă cunoscuți în termenul prevăzut la articolul 3 alineatul (1) din prezentul regulament. Un chestionar este inclus în dosarul destinat consultării de către părțile interesate și este disponibil pe site-ul DG Comerț: https://trade.ec.europa.eu/tdi/case_details.cfm?id=2448, care trebuie trimis în termenul indicat la articolul 3 alineatul (2) din prezentul regulament.

                     (22)

                     Prelungirile termenului prevăzut pentru răspunsurile la chestionar și ale altor termene-limită precizate în prezentul regulament sau în comunicări specifice cu părțile interesate vor fi limitate la maximum 3 zile suplimentare. O astfel de prelungire poate fi extinsă până la maximum 7 zile în cazul în care partea solicitantă poate demonstra existența unor circumstanțe excepționale.

               F.   ÎNREGISTRAREA

                     (23)

                     În temeiul articolului 14 alineatul (5) din regulamentul de bază, importurile produsului care face obiectul anchetei trebuie să fie supuse înregistrării pentru a se asigura că, în cazul în care ancheta ar stabili existența unei eludări, va fi posibil să se perceapă taxe antidumping de o valoare corespunzătoare, cu efect de la data la care a fost impusă înregistrarea unor astfel de importuri.

                     (24)

                     Extinderea măsurilor asupra produsului ușor modificat ar trebui să fie efectuată pe baza unei taxe identice cu cea instituită prin măsurile existente. În cazul în care se poate stabili că eludarea provine de la exportatorul cooperant care beneficiază de marje individuale, atunci acestea devin aplicabile. În caz contrar, se aplică taxa reziduală.

               G.   TERMENE

                     (25)

                     În vederea unei bune administrări, ar trebui să se stabilească termene-limită până la care:

                                 —

                                 părțile interesate să poată să se facă cunoscute Comisiei, să își facă cunoscute în scris punctele de vedere și să transmită răspunsurile la chestionar sau orice alte informații care trebuie să fie luate în considerare în cursul anchetei;

                                 —

                                 părțile interesate pot să solicite în scris audierea lor de către Comisie.

                     (26)

                     Trebuie evidențiat faptul că părțile interesate nu își pot exercita drepturile procedurale enunțate în regulamentul de bază decât în cazul în care s-au făcut cunoscute în termenele indicate la articolul 3 din prezentul regulament.

               H.   LIPSA COOPERĂRII

                     (27)

                     Dacă o parte interesată refuză accesul la informațiile necesare sau nu le furnizează în termenul prevăzut sau dacă obstrucționează în mod semnificativ ancheta, se pot stabili, pe baza datelor disponibile, concluzii pozitive sau negative, în conformitate cu articolul 18 din regulamentul de bază.

                     (28)

                     În cazul în care se constată că o parte interesată a furnizat informații false sau înșelătoare, acestea nu sunt luate în considerare și se pot utiliza datele disponibile în conformitate cu articolul 18 din regulamentul de bază.

                     (29)

                     Dacă o parte interesată nu cooperează sau cooperează doar parțial și, în consecință, constatările se bazează pe datele disponibile, în conformitate cu articolul 18 din regulamentul de bază, rezultatul ar putea fi mai puțin favorabil respectivei părți decât dacă aceasta ar fi cooperat.

               I.   CALENDARUL ANCHETEI

                     (30)

                     În conformitate cu articolul 13 alineatul (3) din Regulamentul de bază, ancheta se va încheia în termen de nouă luni de la data intrării în vigoare a prezentului regulament.

               J.   PRELUCRAREA DATELOR CU CARACTER PERSONAL

                     (31)

                     Se menționează faptul că orice date cu caracter personal colectate în cursul prezentei anchete vor fi tratate în conformitate cu Regulamentul (UE) 2018/1725 al Parlamentului European și al Consiliului (4).

                     (32)

                     Un aviz privind protecția datelor, care conține informații pentru toate persoanele cu privire la prelucrarea datelor cu caracter personal în cadrul activităților de apărare comercială ale Comisiei, este disponibil pe site-ul internet al DG Comerț: http://ec.europa.eu/trade/policy/accessing-markets/trade-defence/.

               K.   CONSILIERUL-AUDITOR

                     (33)

                     Părțile interesate pot solicita intervenția consilierului-auditor pentru proceduri comerciale. Consilierul-auditor examinează cererile de acces la dosar, litigiile privind confidențialitatea documentelor, cererile de prelungire a termenelor și orice alte cereri privind drepturile la apărare ale părților interesate și ale terților care ar putea să apară în cursul procedurii.

                     (34)

                     Consilierul-auditor poate organiza audieri și poate acționa ca mediator între partea sau părțile interesate și serviciile Comisiei, pentru a asigura exercitarea deplină a drepturilor la apărare ale părților interesate.

                     (35)

                     Orice cerere de audiere de către consilierul-auditor ar trebui formulată în scris și motivată corespunzător. Consilierul-auditor va examina motivația care stă la baza cererilor. Aceste audieri ar trebui să aibă loc doar dacă problemele nu au fost soluționate împreună cu serviciile Comisiei în timp util.

                     (36)

                     Orice cerere trebuie să fie transmisă în timp util și cu promptitudine, pentru a nu se periclita buna desfășurare a procedurii. În acest sens, părțile interesate ar trebui să solicite intervenția consilierului-auditor în cel mai scurt timp posibil de la producerea evenimentului care justifică o astfel de intervenție. În principiu, calendarul stabilit la articolul 3 pentru a solicita audieri de către serviciile Comisiei se aplică mutatis mutandis cererilor de audiere adresate consilierului-auditor. În cazul în care cererile de audiere sunt prezentate în afara termenelor prevăzute, consilierul-auditor va examina, de asemenea, motivele întârzierii, natura problemelor semnalate și impactul pe care îl au aceste probleme asupra drepturilor la apărare, având în vedere interesele de a se asigura buna administrare și finalizarea la timp a anchetei.

                     (37)

                     Pentru mai multe informații și date de contact, părțile interesate pot consulta paginile internet dedicate consilierului-auditor de pe site-ul internet al Direcției Generale Comerț: http://ec.europa.eu/trade/trade-policy-and-you/contacts/hearing-officer/,

               ADOPTĂ PREZENTUL REGULAMENT:

            Articolul 1
            Se deschide o anchetă în temeiul articolului 13 alineatul (3) din Regulamentul (UE) 2016/1036, pentru a stabili dacă importurile în Uniune de glutamat monosodic în amestec sau în soluție, conținând glutamat monosodic în proporție de 50 % sau mai mult din greutatea uscată, încadrat în prezent la codurile NC ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 și ex 3824 99 96 (codurile TARIC 2103909011, 2103909081, 2104100011, 2104100081, 2104200011, 3824999298, 3824999389 și 3824999689), originar din Republica Populară Chineză, eludează măsurile instituite prin Regulamentul de punere în aplicare (UE) 2015/83 al Comisiei.

            Articolul 2

               (1)   În temeiul articolului 13 alineatul (3) și al articolului 14 alineatul (5) din Regulamentul (UE) 2016/1036, autoritățile vamale din statele membre iau măsurile corespunzătoare pentru a înregistra importurile în Uniune identificate la articolul 1 din prezentul regulament.

               (2)   Înregistrarea expiră după nouă luni de la data intrării în vigoare a prezentului regulament.

               (3)   Comisia poate să invite autoritățile vamale să înceteze înregistrarea importurilor în Uniune de produse fabricate de producătorii/exportatorii care au solicitat o scutire de la înregistrare și cu privire la care s-a constatat că îndeplinesc condițiile pentru acordarea unei scutiri.

            Articolul 3

               (1)   Părțile interesate trebuie să se facă cunoscute contactând Comisia în termen de 15 zile de la data intrării în vigoare a regulamentului.

               (2)   Pentru ca demersurile părților interesate să fie luate în considerare în cursul anchetei, ele trebuie să se facă cunoscute contactând Comisia, să își prezinte în scris punctele de vedere și să transmită răspunsurile la chestionare sau orice alte informații în termen de 37 de zile de la data intrării în vigoare a prezentului regulament, cu excepția cazului în care se prevede altfel.

               (3)   În plus, părțile interesate pot solicita să fie audiate de către Comisie în același termen de 37 de zile. Pentru audierile privind etapa inițială a anchetei, cererea trebuie transmisă în termen de 15 zile de la data intrării în vigoare a prezentului regulament. Orice solicitare de audiere trebuie să fie formulată în scris și să precizeze motivele care stau la baza sa.

            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 februarie 2020.

                  Pentru Comisie

                  Președintele

               Ursula VON DER LEYEN

            (1)  JO L 176, 30.6.2016, p. 21.

            (2)  Regulamentul de punere în aplicare (UE) 2015/83 al Comisiei din 21 ianuarie 2015 de instituire a unei taxe antidumping definitive la importurile de glutamat monosodic provenind din Republica Populară Chineză, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 al Consiliului (JO L 15, 22.1.2015, p. 31).

            (3)  Un document cu mențiunea „Limited” este un document considerat confidențial în temeiul articolului 19 din regulamentul de bază și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). De asemenea, acest document este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

            (4)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).


title: Regulamentul de Punere în Aplicare (UE) 2020/236 al Comisiei din 14 februarie 2020 de înregistrare a unei denumiri în Registrul denumirilor de origine protejate și al indicațiilor geografice protejate „Huile d’olive de Provence” (DOP)

text:
                  21.2.2020

                  RO

                  Jurnalul Oficial al Uniunii Europene

                  L 48/1

         REGULAMENTUL DE PUNERE ÎN APLICARE (UE) 2020/236 al Comisiei
         din 14 februarie 2020
         de înregistrare a unei denumiri în Registrul denumirilor de origine protejate și al indicațiilor geografice protejate „Huile d’olive de Provence” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Huile d’olive de Provence”, depusă de Franța, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Huile d’olive de Provence” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Huile d’olive de Provence” (DOP).
            Denumirea menționată la primul paragraf identifică un produs din clasa 1.5. Uleiuri și grăsimi (unt, margarină, ulei etc.) din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 februarie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 325, 30.9.2019, p. 10.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2020/237 al comisiei din 14 februarie 2020 de înregistrare a unei denumiri în Registrul denumirilor de origine protejate și al indicațiilor geografice protejate „Bjelovarski kvargl” (IGP)

text:
                  21.2.2020

                  RO

                  Jurnalul Oficial al Uniunii Europene

                  L 48/2

         REGULAMENTUL DE PUNERE ÎN APLICARE (UE) 2020/237 AL COMISIEI
         din 14 februarie 2020
         de înregistrare a unei denumiri în Registrul denumirilor de origine protejate și al indicațiilor geografice protejate „Bjelovarski kvargl” (IGP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Bjelovarski kvargl”, depusă de Croația, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Bjelovarski kvargl” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Bjelovarski kvargl” (IGP).
            Denumirea menționată la primul paragraf identifică un produs din clasa 1.3. Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 februarie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 320, 24.9.2019, p. 9.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2020/238 al Comisiei din 20 februarie 2020 privind autorizarea L-treoninei ca aditiv pentru hrana tuturor speciilor de animale (Text cu relevanță pentru SEE)

text:
                  21.2.2020

                  RO

                  Jurnalul Oficial al Uniunii Europene

                  L 48/3

         REGULAMENTUL DE PUNERE ÎN APLICARE (UE) 2020/238 AL COMISIEI
         din 20 februarie 2020
         privind autorizarea L-treoninei ca aditiv pentru hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, au fost depuse cereri de autorizare pentru substanța L-treonină produsă de Corynebacterium glutamicum KCCM 80117 sau de Corynebacterium glutamicum KCCM 80118 ca aditiv pentru hrana tuturor speciilor de animale. Aceste cereri au fost însoțite de detaliile și documentele necesare în conformitate cu articolul 7 alineatul (3) din regulamentul respectiv.

                     (3)

                     Cererile în cauză se referă la autorizarea substanței L-treonină produsă de Corynebacterium glutamicum KCCM 80117 sau de Corynebacterium glutamicum KCCM 80118 ca aditiv pentru hrana tuturor speciilor de animale, în vederea clasificării în categoria „aditivi nutriționali”.

                     (4)

                     În avizul său din 22 ianuarie 2019 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că (3), în condițiile de utilizare propuse, substanța L-treonină produsă de Corynebacterium glutamicum KCCM 80117 sau de Corynebacterium glutamicum KCCM 80118 nu are efecte negative asupra sănătății animalelor, a sănătății oamenilor sau asupra mediului. Autoritatea a concluzionat, de asemenea, că aditivul este o sursă eficace de aminoacid L-treonină pentru toate speciile de animale și că, pentru a fi la fel de eficient și în cazul rumegătoarelor, precum în cazul speciilor de animale nerumegătoare, aditivul ar trebui să fie protejat împotriva degradării în rumen. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda analitică a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea substanței L-treonină produsă de Corynebacterium glutamicum KCCM 80117 și de Corynebacterium glutamicum KCCM 80118 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv trebuie să fie autorizată, conform anexei la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Substanța specificată în anexă, aparținând categoriei „aditivi nutriționali” și grupei funcționale „aminoacizi, sărurile acestora și produse analoage”, este autorizată ca aditiv pentru hrana animalelor în condițiile prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 februarie 2020.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  EFSA Journal 2019;17(2):5602.

            (3)  EFSA Journal 2019;17(3):5603.

            ANEXĂ

                        Numărul de identificare al aditivului

                        Numele deținătorului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        mg/kg de furaj complet cu un conținut de umiditate de 12 %

                           Categoria aditivi nutriționali. Grup funcțional: aminoacizi, sărurile acestora și produse analoage.

                        3c410

                        -

                        L-treonină

                           Compoziția aditivului:

                        Pulbere cu minimum 98 %
                        L-treonină (raportat la substanța uscată)

                           Caracterizarea substanței active:

                        L-treonină produsă prin fermentare cu Corynebacterium glutamicum KCCM 80117 sau

                           Corynebacterium glutamicum KCCM 80118
                        Formula chimică: C4H9NO3

                        Numărul CAS: 72-19-5.

                           Metode analitice
                            (1):
                        Pentru determinarea L-treoninei în aditivul pentru hrana animalelor:

                                    —

                                    Codexul substanțelor chimice din alimente (Food Chemical Codex) „L-threonine monograph” și

                                    —

                                    Cromatografie prin schimb ionic cuplată cu derivatizare post-coloană și detecție optică (IEC-VIS/FLD) – EN ISO 17180.

                              Pentru determinarea treoninei în preamestecuri:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD) – EN ISO 17180 și

                                    —

                                    cromatografie cu schimb de ioni cuplată cu derivatizare post-coloană și cu detecție fotometrică (IEC-VIS) – Regulamentul (CE) nr. 152/2009 al Comisiei (anexa III, partea F).

                              Pentru determinarea treoninei în hrana combinată pentru animale și în materiile prime destinate hranei pentru animale:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS): Regulamentul (CE) nr. 152/2009 al Comisiei (anexa III, partea F).

                              Pentru determinarea treoninei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD).

                        Toate speciile

                        -

                        -

                        -

                                    1.

                                    L-treonina poate fi introdusă pe piață și utilizată ca aditiv sub formă de preparat.

                                    2.

                                    L-treonina poate fi utilizată prin intermediul apei de băut.

                                    3.

                                    Etichetarea aditivului trebuie să indice conținutul de umiditate.

                                    4.

                                    Etichetarea aditivului și a preamestecurilor trebuie să indice următoarele:
                                    „Suplimentarea cu L-treonină, îndeosebi prin intermediul apei de băut, trebuie să țină seama de toți aminoacizii esențiali și esențiali în anumite condiții pentru a evita dezechilibrele.”

                        12.3.2030

               (1)  Detalii ale metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2020/886 al Comisiei din 26 iunie 2020 de rectificare a versiunii în limba italiană a Regulamentului de punere în aplicare (UE) nr. 923/2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (Text cu relevanță pentru SEE)

text:
                  29.6.2020

                  RO

                  Jurnalul Oficial al Uniunii Europene

                  L 205/14

         REGULAMENTUL DE PUNERE ÎN APLICARE (UE) 2020/886 AL COMISIEI
         din 26 iunie 2020
         de rectificare a versiunii în limba italiană a Regulamentului de punere în aplicare (UE) nr. 923/2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 551/2004 al Parlamentului European și al Consiliului din 10 martie 2004 privind organizarea și utilizarea spațiului aerian în cerul unic european (1) (Regulamentul privind spațiul aerian), în special articolul 4 literele (a) și (b),
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (2), în special articolele 31, 43 și 44 și anexa VIII,
         întrucât:

                     (1)

                     Versiunea în limba italiană a Regulamentului de punere în aplicare (UE) nr. 923/2012 al Comisiei (3) conține inconsecvențe terminologice la litera (b) de la punctul SERA.5025 din secțiunea 5 din anexă, precum și în primul rând din tabel și în notele de subsol (**) și (***) din apendicele 4 în ceea ce privește comunicațiile aer-sol prin voce.

                     (2)

                     Prin urmare, versiunea în limba italiană a Regulamentului de punere în aplicare (UE) nr. 923/2012 ar trebui rectificată în consecință. Celelalte versiuni lingvistice nu sunt afectate.

                     (3)

                     Măsurile prevăzute în prezentul regulament sunt conforme cu avizul Comitetului pentru cerul unic instituit în temeiul articolului 5 din Regulamentul (CE) nr. 549/2004 al Parlamentului European și al Consiliului (4),

               ADOPTĂ PREZENTUL REGULAMENT:

            Articolul 1
            (nu privește versiunea în limba română)

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2020.

                  Pentru Comisie

                  Președintele

               Ursula VON DER LEYEN

            (1)  JO L 96, 31.3.2004, p. 20.

            (2)  JO L 212, 22.8.2018, p. 1.

            (3)  Regulamentul de punere în aplicare (UE) nr. 923/2012 al Comisiei din 26 septembrie 2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (JO L 281, 13.10.2012, p. 1).

            (4)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (Regulamentul-cadru) (JO L 96, 31.3.2004, p. 1).


title: Regulamentul de punere în aplicare (UE) 2020/966 al Comisiei din 1 iulie 2020 de încheiere a unei reexaminări în ceea ce privește un nou exportator a Regulamentului de punere în aplicare (UE) 2019/1379 de instituire a unei taxe antidumping definitive la importurile de biciclete originare din Republica Populară Chineză pentru un producător-exportator chinez, de instituire a taxei în ceea ce privește importurile produselor acestui producător și de încetare a înregistrării acestor importuri

text:
                  6.7.2020

                  RO

                  Jurnalul Oficial al Uniunii Europene

                  L 213/1

         REGULAMENTUL DE PUNERE ÎN APLICARE (UE) 2020/966 AL COMISIEI
         din 1 iulie 2020
         de încheiere a unei reexaminări în ceea ce privește un nou exportator a Regulamentului de punere în aplicare (UE) 2019/1379 de instituire a unei taxe antidumping definitive la importurile de biciclete originare din Republica Populară Chineză pentru un producător-exportator chinez, de instituire a taxei în ceea ce privește importurile produselor acestui producător și de încetare a înregistrării acestor importuri
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) („regulamentul de bază”), în special articolul 11 alineatul (4) și articolul 14 alineatul (5),
         întrucât:
         1.   MĂSURI ÎN VIGOARE

                     (1)

                     Prin Regulamentul (CEE) nr. 2474/93 (2) („ancheta inițială”), Consiliul a instituit o taxă antidumping definitivă de 30,6 % la importurile de biciclete originare din Republica Populară Chineză („RPC”). De atunci s-au desfășurat mai multe anchete în materie de apărare comercială și în urma acestora s-au modificat măsurile inițiale.

                     (2)

                     Consiliul a modificat aceste măsuri prin Regulamentul (UE) nr. 502/2013 (3), în urma unei reexaminări intermediare, în temeiul articolului 11 alineatul (3) din regulamentul de bază. În ancheta respectivă nu s-a aplicat eșantionarea pentru producătorii-exportatori din RPC, iar taxa antidumping la nivel național de 48,5 %, pe baza marjei de dumping stabilite prin Regulamentul (CE) nr. 1095/2005 al Consiliului (4), a fost menținută.

                     (3)

                     Măsurile aflate în prezent în vigoare constau în măsuri antidumping instituite prin Regulamentul de punere în aplicare (UE) 2019/1379 al Comisiei (5).

               2.   ANCHETA ACTUALĂ

                     (4)

                     La 27 mai 2019, Comisia a primit o cerere de deschidere a unei reexaminări în ceea ce privește un nou exportator, în temeiul articolului 11 alineatul (4) din regulamentul de bază. Cererea a fost depusă de societatea Universal Cycle Corporation (Guangzhou) Co. Ltd. („solicitantul”), un producător-exportator de biciclete din RPC ale cărui exporturi către Uniune fac obiectul unei taxe antidumping definitive de 48,5 %. Solicitantul a afirmat că nu a exportat biciclete către Uniune în perioada de anchetă pe care se bazează măsurile antidumping (1 ianuarie 2011-31 decembrie 2011), că a început să exporte produsul care face obiectul reexaminării către Uniune din septembrie 2018 și că nu era afiliat niciunuia dintre producătorii-exportatori de biciclete supuși măsurilor în vigoare.

                     (5)

                     Comisia a considerat că elementele de probă prima facie transmise de solicitant sunt suficiente pentru a justifica deschiderea unei reexaminări în temeiul articolului 11 alineatul (4) din regulamentul de bază. După ce producătorilor din Uniune li s-a oferit posibilitatea de a-și prezenta observațiile, Comisia a deschis, prin Regulamentul de punere în aplicare (UE) 2019/2149 al Comisiei (6), o reexaminare a Regulamentului de punere în aplicare (UE) 2019/1379 în ceea ce privește solicitantul.

                     (6)

                     În conformitate cu articolul 2 din Regulamentul de punere în aplicare (UE) 2019/2149, taxa antidumping instituită prin Regulamentul de punere în aplicare (UE) 2019/1379 a fost abrogată în ceea ce privește solicitantul. În același timp, în temeiul articolului 11 alineatul (4) și al articolului 14 alineatul (5) din regulamentul de bază și astfel cum se prevede la articolul 3 din Regulamentul de punere în aplicare (UE) 2019/2149, Comisia a cerut autorităților vamale să înregistreze importurile solicitantului.

                     (7)

                     La 9 ianuarie 2020, solicitantul și-a retras în mod oficial cererea de reexaminare în ceea ce privește un nou exportator. În consecință, Comisia a considerat că ancheta de reexaminare trebuie să fie încheiată.

               3.   INFORMAREA PĂRȚILOR

                     (8)

                     Comisia a informat părțile interesate cu privire la intenția de a încheia ancheta de reexaminare, de a institui taxa antidumping definitivă la importurile provenind de la societatea Universal Cycle Corporation (Guangzhou) Co. Ltd și de a percepe retroactiv taxa respectivă pentru importurile supuse înregistrării în conformitate cu Regulamentul de punere în aplicare (UE) 2019/2149. Părților interesate li s-a oferit posibilitatea de a-și prezenta observațiile. Nu s-au primit observații.

               4.   PERCEPEREA RETROACTIVĂ A TAXEI ANTIDUMPING

                     (9)

                     Având în vedere constatările de mai sus, Comisia a concluzionat că reexaminarea privind importurile de biciclete fabricate de solicitant și originare din RPC trebuie să fie încheiată. În consecință, înregistrarea importurilor solicitantului trebuie să înceteze, iar taxa aplicabilă la nivel național tuturor celorlalte societăți (48,5 %), instituită prin Regulamentul de punere în aplicare (UE) 2019/1379, trebuie să fie percepută retroactiv pentru aceste importuri începând cu data deschiderii reexaminării în cauză.

                     (10)

                     Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul de bază,

               ADOPTĂ PREZENTUL REGULAMENT:

            Articolul 1
            Reexaminarea în ceea ce privește un nou exportator deschisă prin Regulamentul de punere în aplicare (UE) 2019/2149 se încheie.

            Articolul 2

               (1)   Taxa antidumping aplicabilă în conformitate cu articolul 1 alineatul (2) din Regulamentul de punere în aplicare (UE) 2019/1379 al Comisiei tuturor celorlalte societăți (cod adițional TARIC B999) din Republica Populară Chineză se instituie pentru importurile menționate la articolul 1 din Regulamentul de punere în aplicare (UE) 2019/2149.

               (2)   Taxa antidumping menționată la alineatul (1) se percepe începând cu data de 17 decembrie 2019 pentru importurile de biciclete înregistrate în temeiul articolului 3 din Regulamentul de punere în aplicare (UE) 2019/2149.

            Articolul 3

               (1)   Autoritățile vamale sunt invitate să înceteze înregistrarea importurilor efectuată în temeiul articolului 3 din Regulamentul de punere în aplicare (UE) 2019/2149.

               (2)   În lipsa unor dispoziții contrare, se aplică dispozițiile în vigoare în materie de taxe vamale.

            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 176, 30.6.2016, p. 21.

            (2)  Regulamentul (CEE) nr. 2474/93 al Consiliului din 8 septembrie 1993 de instituire a unei taxe antidumping definitive asupra importurilor în Comunitate de biciclete originare din Republica Populară Chineză și de percepere definitivă a taxei antidumping provizorii (JO L 228, 9.9.1993, p. 1).

            (3)  Regulamentul (UE) nr. 502/2013 al Consiliului din 29 mai 2013 de modificare a Regulamentului de punere în aplicare (UE) nr. 990/2011 de instituire a unei taxe antidumping definitive la importurile de biciclete originare din Republica Populară Chineză în urma unei reexaminări intermediare în conformitate cu articolul 11 alineatul (3) din Regulamentul (CE) nr. 1225/2009 (JO L 153, 5.6.2013, p. 17).

            (4)  Regulamentul (CE) nr. 1095/2005 al Consiliului din 12 iulie 2005 de instituire a unui drept antidumping definitiv la importurile de biciclete originare din Vietnam și de modificare a Regulamentului (CE) nr. 1524/2000 de instituire a unui drept antidumping definitiv la importurile de biciclete originare din Republica Populară Chineză (JO L 183, 14.7.2005, p. 1).

            (5)  Regulamentul de punere în aplicare (UE) 2019/1379 al Comisiei din 28 august 2019 de instituire a unei taxe antidumping definitive la importurile de biciclete originare din Republica Populară Chineză, astfel cum a fost extinsă la importurile de biciclete expediate din Indonezia, Malaysia, Sri Lanka, Tunisia, Cambodgia, Pakistan și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 (JO L 225, 29.8.2019, p. 1).

            (6)  Regulamentul de punere în aplicare (UE) 2019/2149 al Comisiei din 13 decembrie 2019 de deschidere a unei reexaminări în ceea ce privește un nou exportator a Regulamentului de punere în aplicare (UE) 2019/1379 de instituire a unei taxe antidumping definitive la importurile de biciclete originare din Republica Populară Chineză pentru un producător-exportator chinez, de abrogare a taxei cu privire la importurile provenite de la respectivul producător-exportator și de impunere a obligativității de înregistrare a acestor importuri (JO L 325, 16.12.2019, p. 159).


title: Regulamentul de punere în aplicare (UE) 2020/968 al Comisiei din 3 iulie 2020 de reînnoire a aprobării substanței active piriproxifen în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  6.7.2020

                  RO

                  Jurnalul Oficial al Uniunii Europene

                  L 213/7

         REGULAMENTUL DE PUNERE ÎN APLICARE (UE) 2020/968 AL COMISIEI
         din 3 iulie 2020
         de reînnoire a aprobării substanței active piriproxifen în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
         întrucât:

                     (1)

                     Prin Directiva 2008/69/CE a Comisiei (2), substanța piriproxifen a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active piriproxifen, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 decembrie 2020.

                     (4)

                     O cerere vizând reînnoirea aprobării substanței active piriproxifen a fost transmisă în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

                     (5)

                     Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a întocmit un raport de evaluare a reînnoirii aprobării, pe care l-a transmis la 14 decembrie 2017 Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     Autoritatea a pus dosarul rezumativ suplimentar la dispoziția publicului. Totodată, autoritatea a transmis solicitanților și statelor membre raportul de evaluare a reînnoirii aprobării, în vederea formulării de observații, și a lansat o consultare publică pe baza lui. Autoritatea a transmis Comisiei observațiile primite.

                     (8)

                     La 17 mai 2019, autoritatea a comunicat Comisiei concluzia sa (6) cu privire la posibilitatea ca substanța piriproxifen să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 21 octombrie 2019, Comisia a prezentat proiectul de raport privind reînnoirea aprobării substanței piriproxifen Comitetului permanent pentru plante, animale, produse alimentare și hrană pentru animale.

                     (9)

                     În ceea ce privește criteriile pentru identificarea proprietăților care perturbă sistemul endocrin introduse prin Regulamentul (UE) 2018/605 al Comisiei (7), concluzia autorității indică faptul că piriproxifenul nu este un perturbator endocrin.

                     (10)

                     Comisia a invitat solicitantul să transmită observațiile sale cu privire la concluzia autorității și, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, cu privire la raportul privind reînnoirea aprobării. Solicitantul a prezentat observațiile sale, care au fost examinate cu atenție.

                     (11)

                     În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă piriproxifen, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (12)

                     Evaluarea riscurilor în vederea reînnoirii aprobării substanței active piriproxifen se bazează pe un număr limitat de utilizări reprezentative, care, totuși, nu restricționează utilizările pentru care pot fi autorizate produsele de protecție a plantelor care conțin piriproxifen.

                     (13)

                     În consecință, este adecvat să se reînnoiască aprobarea substanței piriproxifen.

                     (14)

                     Cu toate acestea, în conformitate cu articolul 14 alineatul (1) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesar să se prevadă anumite condiții. În special, este adecvat să se solicite informații de confirmare suplimentare.

                     (15)

                     În conformitate cu articolul 20 alineatul (3) din Regulamentul (CE) nr. 1107/2009 coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.

                     (16)

                     Regulamentul de punere în aplicare (UE) 2019/1589 al Comisiei (8) a prelungit perioada de aprobare a substanței piriproxifen până la 31 decembrie 2020, pentru a se permite ca procesul de reînnoire a aprobării să fie finalizat înainte de expirarea perioadei de aprobare a substanței respective. Cu toate acestea, având în vedere faptul că o decizie privind reînnoirea aprobării este luată înainte de expirarea respectivei perioade de aprobare extinse, prezentul regulament se aplică de la 1 august 2020, cu excepția dispoziției privind conținutul de toluen menționat în coloana „Puritate” din tabelul din anexa I, care se aplică de la 1 august 2021.

                     (17)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea aprobării substanței active
            Aprobarea substanței active piriproxifen se reînnoiește conform specificațiilor din anexa I.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 august 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Directiva 2008/69/CE a Comisiei din 1 iulie 2008 de modificare a Directivei 91/414/CEE a Consiliului privind includerea clofentezin, dicamba, difenoconazol, diflubenzuron, imazaquin, lenacil, oxadiazon, picloram și piriproxifen ca substanțe active (JO L 172, 2.7.2008, p. 9).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA Journal 2018;16(7):5307; Document disponibil online: www.efsa.europa.eu

            (7)  Regulamentul (UE) 2018/605 al Comisiei din 19 aprilie 2018 de modificare a anexei II la Regulamentul (CE) nr. 1107/2009 prin stabilirea unor criterii științifice pentru determinarea proprietăților care perturbă sistemul endocrin (JO L 101, 20.4.2018, p. 33).

            (8)  Regulamentul de punere în aplicare (UE) 2019/1589 al Comisiei din 26 septembrie 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active amidosulfuron, beta-ciflutrin, bifenox, clorotoluron, clofentezin, clomazon, cipermetrin, daminozid, deltametrin, dicamba, difenoconazol, diflubenzuron, diflufenican, fenoxaprop-P, fenpropidin, fludioxonil, flufenacet, fostiazat, indoxacarb, lenacil, MCPA, MCPB, nicosulfuron, picloram, prosulfocarb, piriproxifen, tiofanat-metil, triflusulfuron și tritosulfuron (JO L 248, 27.9.2019, p. 24).

            ANEXA I

                        Denumire comună, Numere de identificare

                        Denumire IUPAC

                        Puritate  (1)

                        Data autorizării

                        Expirarea autorizării

                        Dispoziții specifice

                        Piriproxifen.
                        2-[(1-(4-Fenoxifenoxi)propan-2-il)oxi) piridină.
                        Nr. CIPAC: 715.
                        Nr. CAS: 95737-68-1.
                        Nr. CE (Einecs sau ELINCS): 429-800-1

                        4-fenoxifenil (RS)-2-(2-piridiloxi) propil eter

                        ≥ 970 g/kg
                        De la 1 august 2021 Impuritate maximă: Toluen
                        5 g/kg

                        1 august 2020

                        31 iulie 2035

                        În vederea punerii în aplicare a principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței piriproxifen, în special de apendicele I și II.
                        În cadrul acestei evaluări generale, statele membre acordă o atenție deosebită:

                                    —

                                    expunerii consumatorilor prin alimentație la reziduuri de piriproxifen;

                                    —

                                    protejării organismelor care trăiesc în sedimente și a organismelor acvatice;

                                    —

                                    protejării albinelor.

                              În ceea ce privește protecția organismelor care trăiesc în sedimente și a organismelor acvatice, pentru utilizarea în exterior a produselor de protecție a plantelor care conțin piriproxifen, statele membre includ în condițiile specifice măsuri adecvate de reducere a riscurilor, de exemplu, zone-tampon în care nu se efectuează pulverizări și/sau reducerea devierii produselor pulverizate, pentru a obține o expunere mică a organismelor care trăiesc în sedimente și a organismelor acvatice.
                        În ceea ce privește protecția albinelor, pentru utilizarea în exterior a produselor de protecție a plantelor care conțin piriproxifen, statele membre includ în condițiile specifice o restricție de aplicare la perioadele din afara perioadelor de înflorire a culturilor atractive pentru albine, precum și măsuri adecvate de reducere a riscurilor, de exemplu, zone-tampon în care nu se efectuează pulverizări și/sau reducerea devierii produselor pulverizate, pentru a obține o expunere mică a albinelor și a larvelor de albine.
                        Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apele de suprafață și subterane, atunci când apele de suprafață sunt captate pentru a fi utilizate ca apă potabilă.
                        Solicitantul prezintă informațiile de confirmare solicitate în termen de doi ani de la data publicării de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în apele subterane.

               (1)  Detalii suplimentare privind identitatea și specificațiile substanței active sunt furnizate în raportul privind reînnoirea.

            ANEXA II
            Anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        În partea A, rubrica 179 referitoare la piriproxifen se elimină.

                        2.

                        În partea B se adaugă următoarea rubrică:

                                    Nr.

                                    Denumire comună, Numere de identificare

                                    Denumire IUPAC

                                    Puritate (1)

                                    Data autorizării

                                    Expirarea autorizării

                                    Dispoziții specifice

                                    „142

                                    Piriproxifen.
                                    2-[(1-(4-Fenoxifenoxi)propan-2-il)oxi) piridină.
                                    Nr. CIPAC: 715.
                                    Nr. CAS: 95737-68-1.
                                    Nr. CE (Einecs sau ELINCS): 429-800-1

                                    4-fenoxifenil (RS)-2-(2-piridiloxi) propil eter

                                    ≥ 970 g/kg impuritate maximă: Toluen
                                    5 g/kg

                                    1 august 2020

                                    31 iulie 2035

                                    În vederea punerii în aplicare a principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței piriproxifen, în special de apendicele I și II.
                                    În cadrul acestei evaluări generale, statele membre acordă o atenție deosebită:

                                                —

                                                expunerii consumatorilor prin alimentație la reziduuri de piriproxifen;

                                                —

                                                protejării organismelor care trăiesc în sedimente și a organismelor acvatice;

                                                —

                                                protejării albinelor.

                                          În ceea ce privește protecția organismelor care trăiesc în sedimente și a organismelor acvatice, pentru utilizarea în exterior a produselor de protecție a plantelor care conțin piriproxifen, statele membre includ în condițiile specifice măsuri adecvate de reducere a riscurilor, de exemplu, zone-tampon în care nu se efectuează pulverizări și/sau reducerea devierii produselor pulverizate pentru a obține o expunere mică a organismelor care trăiesc în sedimente și a organismelor acvatice.
                                    În ceea ce privește protecția albinelor, pentru utilizarea în exterior a produselor de protecție a plantelor care conțin piriproxifen, statele membre includ în condițiile specifice o restricție de aplicare la perioadele din afara perioadelor de înflorire a culturilor atractive pentru albine, precum și măsuri adecvate de reducere a riscurilor, de exemplu, zone-tampon în care nu se efectuează pulverizări și/sau reducerea devierii produselor pulverizate, pentru a obține o expunere mică a albinelor și a larvelor de albine.
                                    Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apele de suprafață și subterane, atunci când apele de suprafață sunt captate pentru a fi utilizate ca apă potabilă.
                                    Solicitantul prezintă informațiile de confirmare solicitate în termen de doi ani de la data publicării de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în apele subterane.

               (1)  Detalii suplimentare privind identitatea și specificațiile substanței active sunt furnizate în raportul privind reînnoirea.”


title: Regulamentul de punere în aplicare (UE) 2020/1200 al Comisiei din 10 august 2020 privind înregistrarea unei denumiri în registrul de specialități tradiționale garantate [„Berthoud” (STG)]

text:
                  17.8.2020

                  RO

                  Jurnalul Oficial al Uniunii Europene

                  L 269/1

         REGULAMENTUL DE PUNERE ÎN APLICARE (UE) 2020/1200 AL COMISIEI
         din 10 august 2020
         privind înregistrarea unei denumiri în registrul de specialități tradiționale garantate [„Berthoud” (STG)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (b) din Regulamentul (UE) nr. 1151/2012, cererea de înregistrare a denumirii „Berthoud”, depusă de Franța, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Berthoud” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Berthoud” (STG).
            Denumirea menționată la primul paragraf identifică un produs din clasa 2.21 Preparate alimentare din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 115, 7.4.2020, p. 16.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).